**DOKLAD O VLASTNEJ VEDECKEJ ŠKOLE**

**doc. PhDr. Ladislav Vaska, PhD.**

Vedecká škola uchádzača stojí na troch významných pilieroch určovaných obsahovým zameraním jeho vedecko-výskumnej a pedagogickej práce s potenciálom na ovplyvňovanie sociálnej práce na rozličných úrovniach (politických, legislatívnych):

1. problematika supervízie v sociálnej práci/sfére,
2. rozvoj sociálnej práce ako vedy a odboru na viacerých úrovniach (lokálnej, národnej, medzinárodnej – praktickej aj vedecko-výskumnej),
3. vedecká komunikácia a komunikácia vedy
4. **Problematika supervízie v sociálnej sfére**

Supervízia v sociálnej práci je uchádzačom o získanie titulu profesor na FF PU v Prešove kontinuálne realizovanou na úrovni: (a) pedagogickej; (b) výskumnej; (c) publikačnej a (e) praktickej. Zároveň je potrebné upriamiť pozornosť na riešenie predmetnej problematiky v celej jej šírke poznania (historické, legislatívne a etické súvislosti, formy, prístupy a modely supervízie; špecifické oblasti supervízie ako: kreatívna supervízia, študentská supervízia, supervízia organizácie). Celá vedecká dráha uchádzača je spojená s rozvojom supervízie v sociánej práci vo všeobecnosti vo výkone sociálnej práce v praxi, ale i vo vysokoškolskej príprave sociálnych pracovníkov a pracovníčok. Zavádzanie supervízie do vysokoškolskej prípravy sociálnych pracovníkov v kontexte praktického vzdelávania - konkrétne supervidovanej odbornej praxe je podložená výskumnými, ale aj pedagogickými aktivitami uchádzača, o čom svedčí aj bohatá publikačná a výskumná činnosť v problematike uvedená vo *Vedecko-pedagogickej charakteristike* uchádzača a *Zozname pôvodných poublikovaných vedeckých prác, odborných prác, učebníc, učebných textov a prehľade preukázateľných citácií ohasov na vedecké, odborné práce*. Uchádzač je od roku 2007 aktívnym supervízorom a realizuje supervíziu v praxi (študentskú supervíziu a supervíziu pre pomáhajúcich profesionálov v praxi), čím je zabezpečený transfer „praktickej sociálnej práce“ do „teórie sociálnej práce a prednášok“ pre vysokoškolských študentov a študentky pomáhajúcich profesií/odborov (uchádzač aktuálne zabezpečuje výučbu predmetu „*Supervízia“* na PF UMB v Banskej Bystrici pre študentov a študentky študijných programov: (a) sociálna práca; (b) sociálna pedagogika; (c) psychológia).

1. **Rozvoj sociálnej práce ako vedy a odboru na viacerých úrovniach**

Vedecko-výskumné aktivity uchádzača okrem vyššie uvedenej problematiky smerujú aj do oblasti rozvoja sociálnej práce ako celku. Supervízia ako „nadstavba“ a dôležitý nástroj rozvoja profesie sociálna práca je toho prirodzenou súčastou. Uchádzač aktivizoval vzdelávateľov pre rozvoj praktického vzdelávania na Slovensku a ešte z pozície vedúceho Katedry sociálnej práce PdF UK (2011-2015) vyvolal diskusiu a organizoval pracovné stretnutia k rozvoju a financovaniu odborných praxí v odbore sociálna práca. Participoval na tvorbe analýz a Minimálnych štandardov odborných praxí v študijnom odbore sociálna práca a bol iniciátorom financovania odborných praxí v študijnom odbore sociálna práca zo štátneho rozpočtu (odborné praxe sú financované zo štátneho rozpočtu od roku 2016). Presadzoval záujmy odboru už v čase jeho pôsobenia ako zástupca PdF UK v Bratislave v Rade vysokých škôl SR (2012-2015) a následne na MŠVVaŠ SR, najmä v otázkach spojených s financovaním odborných praxí v rámci VŠ štúdia študentov a študentiek sociálnej práce. Z pozície člena Asociácie vzdelávateľov v sociálnej práci (od roku 2007), neskôr z pozície predsedu Stálej komisie Študentskej, vedeckej, odbornej činnosti (ŠVOČ) v odbore sociálna práca pri AVSP (2015-2018), a nakoniec z pozície aktuálneho predsedu Asociácie vzdelávateľov v sociálnej práci (predsedom AVSP od roku 2018) participoval na viacerých koncepčných aktivitách v oblasti rozvoja sociálnej práce ako odboru na národnej úrovni (tvorba *„Zákona o sociálnej práci“;* člen pracovnej skupiny pre *tvorbu opisu študijného odboru sociálna práca pri AVSP*; podpredseda *Akreditačnej komisie MPSVaR SR pre vzdelávanie;* člen pracovnej skupiny pre Národný projekt na roky 2021-2023 s názvom *„Odborná prax pre študentov sociálnej práce a psychológie*; Člen pracovnej skupiny *MPSVaR SR pre prípravu Stratégie rezortného vzdelávania*) a na medzinárodnej úrovni (spolupráca slovenskej AVSP s českou Asociáciou vzdelávateľov v sociálnej práci, Redakčnou radou časopisu Sociální práce/Sociálna práca, Európskou asociáciou škôl sociálnej práce – EASSW). V ostatných rokoch bola významná aj spolupráca uchádzača s Klinikou adiktológie 1. LF UK v Prahe v oblasti výskumnej a publikačnej v problematike závislostí. Zároveň je uchádzač od roku 2016 zamestnancom FSE UJEP v Ústí nad Labem (Česká republika), kde pôsobí na funkčnom mieste docent na skrátený pracovný úväzok. Zamestnanecký pomer a pozvanie uchádzača do tímu KSP FSE UJEP v Ústí nad Labem vychádzal z dovtedajšej intenzívnej vedecko-výskumnej spolupráce v oblasti problematiky politiky zamestnanosti a trhu práce, ktorá stála na realizácii spoločne získaného bilaterálneho projektu APVV na roky 2012-2013. Ďalej bol uchádzač predsedom pracovnej skupiny pre oblasť poznania *„Supervízia“* pri tvorbe *Vademeca sociálnej práce (Terminologický slovník),* ktorý je významným (spoločným) dielom vzdelávateľov v sociálnej práci na Slovensku. Za významnú možno považovať aj spoluprácu s poprednými kapacitami v odbore pri tvorbe spoločného medzinárodného diela európskeho charakteru vydaného vo vydavateľstve SPRINGER s názvom *„European Social Work After 1989. East-West Exchanges Between Universal Principles and Cultural Sensitivity“.* V predmetnom diele má v spoluautorstve s Petrom Brnulom kapitolu (50%-tný podiel) s názvom *„After the Divorce: Social Work in Slovakia Since the Peaceful Divison of Czechoslovakia.“*

1. **Vedecká komunikácia a komunikácia vedy**

Vedeckú komunikáciu a komunikáciu vedyuchádzača o získanie titulu profesor na FF PU v Prešove možno rozdeliť do 3 oblastí: (a) výsledky vedených úpešných študentov a študentiek (v 1. a 2. stupni vysokoškolského štúdia v študijnom odbore sociálna práca) v rámci ŠVOČ; (b) výsledky vedených doktorandov a doktorandiek (2 ukončení, 1 po dizertačnej skúške) v študijnom odbore sociálna práca; (c) výsledky prezentované cez projektovú a publikačnú činnosť uchádzača.

3a) Výsledky vedených úspešných študentov a študentiek v rámci Študentskej vedeckej, odbornej a umeleckej činnosti:

***2006 -*** *Hoľvová, Natália:* ***Vnímanie nezamestnanosti študujúcou mládežou***

* práca ocenená na celoslovenskom kole ŠVOČ (PF UMB v Banskej Bystrici) v odbore sociálna práca: *2. miesto v bakalárskej sekcii*
* študentka ocenená rektorom UK v rámci Dňa študentstva za vynikajúce výsledky a úspešné reprezentovanie fakulty/univerzity vo vedeckej činnosti

***2008 -*** *Bc. Hoľvová, Natália:* ***Životný štýl nezamestnaných mladých ľudí***

* práca ocenená na celoslovenskom kole ŠVOČ (PF KU v Ružomberku) v odbore sociálna práca: *2. miesto v magisterskej sekcii*

***2009 -*** *Bc. Hoľvová, Natália:* ***Pripravenosť mladých nezamestnaných ľudí pre vstup na trh***

***práce***

* práca ocenená na celoslovenskom kole ŠVOČ (FF PU v Prešove) v odbore sociálna práca: *3. miesto v magisterskej sekcii.*

***2009 -*** *Bc. Caková, Barbara:* ***Sociálne aspekty práce ľudí so zrakovým postihnutím***

* práca ocenená na celoslovenskom kole ŠVOČ (FF PU v Prešove) v odbore sociálna práca: *Cena Asociácie vzdelávateľov v sociálnej práci*

***2011 -*** *Studencová, Veronika:* ***Prínos Alice Garrigue Masarykovej a Eleny Maróthy-Šoltéso-***

***vej pre rozvoj sociálnej práce***

* práca ocenená na celoslovenskom kole ŠVOČ (FZaSP TU v Trnave) v odbore sociálna práca: *3. miesto v bakalárskej sekcii*

***2013 -*** *Bc. Randlíseková Kristína:* ***Využitie autosupervízie v práci sociálneho pracovníka***

* práca ocenená na celoslovenskom kole ŠVOČ v odbore sociálna práca v Košiciach (FF UPJŠ v Košiciach): *1. miesto v magisterskej sekcii*

***2016 -*** *Hlačinová Brigita:* ***Supervízia sociálnych pracovníkov pracujúcich s užívateľmi drog***

* práca ocenená na celoslovenskom kole ŠVOČ v odbore sociálna práca v Bratislave: *2. miesto v bakalárskej sekcii*
* študentka ocenená rektorom UK v rámci Dňa študentstva

***2019 -*** *Ivanová, Daniela:* ***Dôsledky vstupu Slovenska do Európskej únie na zamestnanosť ob-***

***čanov z pohľadu sociálnej práce***

* práca ocenená na celoslovenskom kole ŠVOČ (FSVaZ UKF v Nitre) v odbore sociálna práca: *2. miesto v magisterskej sekcii*
* udelené mimoriadne štipendium za vynikajúce výsledky a reprezentáciu fakulty

***2021 -*** *Kotúčková, Stanislava:* ***Manipulácia ako forma moci v sociálnej práci***

* práca ocenená na celoslovenskom kole ŠVOČ (FZaSP v Trnave) v odbore sociálna práca: *2. miesto v bakalárskej sekcii*

3b) výsledky vedených doktorandov a doktorandiek (2 ukončení, 1 po dizertačnej skúške) v študijnom odbore sociálna práca:

***2010 - 2014 (PdF UK v Bratislave)***

**PhDr. Martina Čierna, PhD.** *(dátum obhajoby dizertačnej práce: 12.6.2014).*

Téma dizertačnej práce: ***Politika zamestnanosti EÚ – výzvy a riziká.*** (Pozícia: školiteľ – špecialista)

Martina Čierna participovala ako členka riešiteľského kolektívu na projekte **APVV SK-CZ-0091-11 Slovensko-česká medzivládna vedecko-technická spolupráca na roky 2012 – 2013: *Rozvoj spolupráce prostredníctvom prípravy výskumného projektu pre porovnanie sociálnych aspektov dlhodobej nezamestnanosti vo vybraných regiónoch ČR a SR.*** Za slovenskú stranu bol uchádzač o titul profesor na FF PU v Prešove zodpovedným riešiteľom a okrem rozvoja spolupráce bola paralelne realizovaná sondáž do problematiky trhu práce v „marginalizovaných regiónoch“ a uskutočnený komparatívny výskum, ktorého výsledky sa pretavili aj do spoločnej vedeckej monografie vydanej v zahraničí v anglickom jazyku (Kuchař, P., Vaska L. (Eds., 2013). **Regional Aspects of Unemployment in the Czech Republic and Slovakia.**Ústí nad Labem: Univerzita J. E. Purkyně v Ústi nad Labem). Do predmetného diela Martina Čierna spracovala v spoluautorstve s Petrom Balekom (KSP FSE UJEP v Ústí nad Labeme) kapitolu s názvom ***Employment policy in the Czech Republic and Slovakia*** (kategória ABC s 50%-tným podielom) vydanú v zahraničnej vedeckej monografii.

Martina Čierna je autorkou mnohých významných publikačných výstupov z oblasti politiky zamestnanosti a trhu práce a niektoré z nich sú vydané v spoluautorstve s uchádzačom o získanie titulu profesor na FF PU v Prešove. Martina Čierna bola po abdikácii uchádzača z pozície vedúceho katedry vedúcou Katedry sociálnej práce na PdF UK v Bratislave (v rokoch 2015-2017). Organizovala množstvo vedeckých konferencií, spolupracovala so zahraničnými odborníkmi a aktívne participovala na rozvoji vzdelávania v sociálnej práci aj ako členka AVSP. Je autorkou niekoľkých hesiel v spoločnom diele vzdelávateľov v sociálnej práci s názvom *Vademecum v sociálnej práci. Terminologický slovník.*

***2018 - 2020 (PF UMB v Banskej Bystrici)***

**Mgr. Matej Almáši, PhD.** *(dátum obhajoby dizertačnej práce 26.6.2020*)*.*

Téma dizertačnej práce: ***Sociálna zrelosť mužov v súvislosti s kyberazylom v digitálnom veku.***Matej Almáši bol členom dvoch projektov (1) VEGA č. 1/0692/18 *Závislosť od internetu u žiakov základných škôl v podmienkach SR a ČR* (Zodpovedná riešiteľka: PhDr. Michaela Šavrnochová, PhD.) a (2) VEGA č. 1/0374/18 *Kreovanie modelu supervízie organizácie ako špecifickej formy v systéme supervízie v sociálnej práci.*Oba projekty boli realizované na PF UMB v Banskej Bystrici v rokoch 2018 až 2021. Matej Almáši počas svojho štúdia aktívne pôsobil aj ako člen AVSP, zároveň bol členom AS PF UMB v Banskej Bystrici. Účasť vo vedeckých projektoch a aktívna participácia na rozvoji vedy mu priniesla vynikajúce publikačné výstupy (z oblasti behaviorálnych závislostí a supervízie v sociálnej práci) v indexovaných časopisoch (CEJPH, Addictology, Sociální práce/Sociálna práca) a účasť na medzinárodných konferenciách (napr. Madrid, 2019: EASSW). Niektoré významné publikačné výstupy sú v spoluautorstve s uchádzačom o titul profesor na FF PU v Prešove.

***2019 – trvá (PF UMB v Banskej Bystrici)***

**PhDr. Jana Vrťová** *(po dizertačnej skúške konanej dňa 23.2.2021).*

Téma dizertačnej práce: ***Využiteľnosť prístupov v supervízii v sociálnej práci***

Janka Vrťová ako interná doktorandka na PF UMB v Banskej Bystrici bola v rokoch 2019 až 2021 členkou riešiteľského kolektívu vedeckého projektu VEGA 1/0374/18 *Kreovanie modelu supervízie organizácie ako špecifickej formy v systéme supervízie v sociálnej práci.* V rámci uvedeného projektu bola výrazne angažovanou osobou počas celej doby jej spoluriešiteľstva a mnohé výstupy sú na vysokej úrovni (v indexovaných časopisoch: napr. Sociální práce/Sociálna práca a ďalšie sú v procese posudzovania) a je spoluautorkou vedeckej monografie, vedeckej štúdie monografického charakteru a ďalších významných publikačných výstupov z oblasti supervízie v sociálnej práci (prevažne so zameraním na prístupy v supervízii v sociálnej práci). Zároveň je doktorandka Janka Vrťová v súčasnosti posudzovateľkou v rámci Slovenskej akreditačnej agentúry pre vysoké školstvo (SAAVŠ), intenzívne sa naďalej venuje vedeckej a publikačnej činnosti v oblasti supervízie v sociálnej práci a zabezpečuje od roku 2019 administratívnu podporu (najmä v súvislosti s propagáciou a predajom časopisu Sociální práce/Sociálna práca na Slovensku) v Asociácii vzdelávateľov v sociálnej práci, ktorej je zároveň aj členkou. Zároveň je v súčasnosti členkou študentskej časti AS PF UMB v Banskej Bystrici a členkou Rady pre vnútorný systém kvality na UMB v Banskej Bystrici (Stála pracovná skupina rady pre vnútorný systém kvality UMB pre spoločenské vedy).

3c) výsledky prezentované cez projektovú a publikačnú činnosť uchádzača:

Výsledky vedeckej školy a ich prezentovanie súvisí s vedením vedeckých projektov, participáciou na medzinárodných projektoch, účasťou vo výskumných tímoch a s publikačnými výstupmi (na niektorých z nich participovali aj vyššie uvedení doktorandi) – jednotlivé projektové a publikačné aktivity uchádzača o titul profesor na FF PU v Prešove sú uvedené v dokumentoch k inauguračnému spisu s názvom: *Prehľad doterajšej pedagogickej činnosti a dosiahnutých výsledkov, Zoznam pôvodných publikovaných vedeckých, prác, odborných prác, učebníc, učebných textov, prehľad preukázateľných čitácií a ohlasov na vedecké a odborné práce a Vedecko-pedagogická charakteristika uchádzača.* Kvalitu vedeckej školy uchádzača dokladuje aj výskumná a publikačná činnosť, ktorú možno zaradiť v rámci „akreditačných kritérií“ k najvyšším kategóriám.

V Bratislave 24.9.2021

.....................................................

doc. PhDr. Ladislav Vaska, PhD.