**ZOZNAM ĎALŠÍCH PÔVODNÝCH VEDECKÝCH, ODBORNÝCH PRÁC A VÝKONOV A PREHĽAD RIEŠENÝCH PROJEKTOV UCHÁDZAČA**

**doc. PhDr. Ladislav Vaska, PhD.**

1. **Zoznam ďalších pôvodných vedeckých, odborných prác a výkonov:**

Vedecké a odborné práce uchádzača sú vo veľkej miere len v publikačnej podobe a sú súčasťou zoznamu pôvodných publikovaných prác, odborných prác, učebníc, učebných textov uchádzača.

Nepublikované (nezaevidované v knižničných a publikačných databázach) práce/výkony sú:

1. *Pozvaná účasť na televíznej diskusii (TV LUX) 22.2.2018 – problematika uplatnenia starších ľudí na trhu práce. Názov relácie: Doma je doma – Téma: „Príprava na vstup do dôchodku – Povolanie senior“*
2. *Tlačová konferencia na MPSVaR SR, ktorá sa konala 16.11.2020 pri príležitosti podpísania Memoranda o spolupráci v rámci pomoci a podpory klientom zariadení sociálnych služieb a sociálno-právnej ochrany detí a sociálnej kurately počas pandémie COVID-19. Zúčastnení: Milan Krajniak (minister) a Ladislav Vaska (predseda AVSP)*
3. *Vyjadrenia pre televíziu TA3 k úspešnosti realizácie Memoranda o spolupráci vzdelávateľov združených v AVSP a MPSVaR SR počas pandémie COVID-19.*
4. *Organizácia, realizácia a moderovanie odbornej diskusii na tému: „Sme pripravení na sociálnu prácu s migrantmi?“ (11.1.2016 - Staré lýceum v Bratislave, Organizátor: Katedra sociálnej práce PdF UK v Bratislave)*
5. *Realizácia akcie „Noc vonku“ v rokoch 2013-2016 v spolupráci s OZ VAGUS. Publikované vyjadrenia pre zástupcov rôznych médií o význame sociálnej práce s ľuďmi bez domova a scitlivovania občanov voči tejto cieľovej skupine sociálnej práce.*
6. *Zastupovanie AVSP pri vyjednávacích rokovaniach v súvislosti s financovaním odborných praxí v študijnom odbore sociálna práca zo štátneho rozpočtu na MŠVVaŠ SR (2013-2014)*
7. *Organizácia pracovných stretnutí a workshopov k problematike odborných praxí a zavádzania supervízií do odborných praxí (od roku 2003 – doposiaľ).*
8. *Expertízna a posudzovacia činnosť uchádzača:*

*8a) Zoznam najvýznamnejších expertíz a posudzovaní vykonaných uchádzačom/kou:*

* *Člen Odbornej komisie MPSV ČR pre hodnotenie rezortom zriadených výskumných organizácií (Výskumný ústav práce a rodiny MPSV ČR) (2018-2019)*
* *Posudzovateľ projektov KEGA a VEGA (2016 – trvá), APVV (2015 - trvá)*
* *Recenzent akademických statí pre časopis Sociální práce/Sociálna práca (2013 – trvá)*
* *Posudzovateľ Slovenskej akreditačnej agentúry pre vysoké školstvo - študijný odbor sociálna práca 2020 – trvá)*

*8b) Recenzovanie vedeckých monografií a odborných knižných publikácií - výber:*

1. KUCHAŘOVÁ, V. a kol. (2019). *Česká rodina na počátku 21. století. Životní podmínky, vztahy a potřeby.* *In Sociální práce/Sociálna práca: Expertní a participativní přístup.* Brno : Asociace vzdělavatelů v sociální práci, 2019. ISSN 1213-6204. Roč. 19, č. 5 (2019), s. 136-139. (2019: H-index - 4, SJR kvartil - Q3, SJR - 0.235, SNIP - 0.142).[VASKA, Ladislav (100%)]. *- Recenzia je evidovaná v databáze Scopus.*
2. LABÁTH, V. (2021). *Cvičenia, hry, simulácie pre skupinovú prácu.* 1. vyd., Bratislava: Wolters Kluwer SR s. r. o., 256 s. ISBN 978-80-571-0370-7.
3. LABÁTH, V., PRUŽINSKÁ, J. (2021). *Konflikt – ja, my, oni.* 1. vyd., Bratislava: Wolters Kluwer SR s. r. o., 300 s. ISBN 978-80-571-0326-4.
4. POKLEMBOVÁ, Z. (2020). *Starostlivosť o seba u sociálnych pracovníkov a pracovníčok.* 1. vyd., Prešov: FF PU v Prešove. 113 s. ISBN 978-80-555-2630-0.
5. DZIURYŃSKI, K., DUDA, E. (Eds., 2019). *What is new in the Field of Education?* 1. vyd., Warsaw: Wydawnictwo Akademii Pedagogiki Specjalnej. 283 s. ISBN 978-83-66010-31-4.
6. KAHAN, J., ŽIAKOVÁ, E. (2019). ***Cez osamelosť k abstinencii: alebo prečo sú závislí ľudia osamelí****.* 1. vyd., Košice: Univerzita Pavla Jozefa Šafárika v Košiciach. 104 s. ISBN 978-80-8152-761-6.
7. GABURA, J. (2018). *Supervízia v pomáhajúcich profesiách.* 1. vyd., Nitra: UKF v Nitre. 324 s. ISBN 978-80-558-1260-1.
8. KRAKEŠOVÁ, M., KODYMOVÁ, P., BRNULA, P. (2018). *Sociální kliniky. Z dějin sociální práce a sociálního školství.* 1. vyd., Praha: Univerzita Karlova – Nakladatelství Karolinum. 200 s. ISBN 978-80-246-4300-7.
9. LICHNER, V., ŠLOSÁR, D., ŠIŇANSKÁ, K., TÓTHOVÁ, L., PLAVNICKÁ, J., HOVANOVÁ,, M., VASIĽOVÁ, V., ŽIAKOVÁ, T., KAHAN, J., ŠIMKO, J. (2018). ***Extrémizmus a radikalizácia v sociálnych kontextoch*.** 1. vyd., Košice: Univerzita Pavla Jozefa Šafárika v Košiciach. 139 s. ISBN 978-80-8152-6.
10. BROZMANOVÁ GREGOROVÁ, A., ŠOLCOVÁ, J., SIEKELOVÁ, M. (2018). *Dobrovoľníctvo mládeže na Slovensku – aktuálny stav a trendy.* 1. vyd., Stupava: Platforma dobrovoľníckych centier a organizácií. 148 s. ISBN 978-80-973034-0-2; ISBN (elektronické) 978-80-973034-1-9.
11. BOTEK, O., ŽÁKOVÁ, M., BÁNOVČINOVÁ, A. (2017). *Sociálna práca očami verejnosti.* 1. vyd., Trnava: Trnavská univerzita v Trnave. Fakulta zdravotníctva a sociálnej práce. 98 s. ISBN 978-80-568-0028-7.
12. BRNULA, P., KODYMOVÁ, P., MICHELOVÁ, R. (2014). *Marie Krakešová – priekopníčka teórie sociálnej práce v Československu.* 1. vyd., Bratislava: IRIS – vydavateľstvo a tlač, s. r. o. 168 s. ISBN 978-80-89726-00-4.
13. JUSKO, P., HALÁSKOVÁ, R. (2012). *Politika zamestnanosti.* 1. vyd., Banská Bystrica: Univerzita Mateja Bela v Banskej Bystrici. 164 s. ISBN 978-80-557-0339-8.

*8c) Recenzovanie vysokoškolských učebníc - výber:*

1. BALOGOVÁ, B., BOSÁ, M. a kol. (2018). *Kompendium pre bakalárske štúdium sociálnej práce. Vybrané kazuistiky.* 1. vyd., Lipovce pri Prešove: A-print. 178 s. ISBN 978-80-89721-34-4.
2. BALOGOVÁ, B., BOSÁ, M. a kol. (2017). *Kompendium pre štúdium sociálnej práce. Vybrané kazuistiky.* 1. vyd., Lipovce pri Prešove: A-print. 133 s. ISBN 978-80-89721-26-9.
3. SKYBA, M. (2016). *Veda o sociálnej práci. Vybrané kapitoly.* 1. vyd., Prešov: FF PU v Prešove. 128 s. ISBN 978-80-555-1559-5.
4. ALMAŠIOVÁ, A. (2012). *Sociológia.* 1. vyd., Ružomberok: Katolícka univerzita v Ružomberku. VERBUM – vydavateľstvo KU. 131 s. ISBN – 978-80-8084-878-1.
5. BRNULA, P. (2010). *Základy sociálnej práce so žiadateľmi o azyl a azylantmi*. 1. vyd., Bratislava: IRIS – Vydavateľstvo a tlač, s. r. o. 79 s. ISBN 978-80-89238-43-9.
6. **Prehľad vybraných projektov uchádzača:**

***2018 - 2021***

1. **VEGA 1/0374/18 *Kreovanie modelu supervízie organizácie ako špecifickej formy v systéme supervízie v sociálnej práci.*** Pozícia: zodpovedný riešiteľ

Projekt bol zameraný na analýzu a skúmanie supervízie realizovanej v organizáciách pôsobiacich v sociálnej sfére v kontexte supervízie celej organizácie ako súčasti a špecifickej formy supervízie v sociálnej práci. Zámerom projektu bolo priniesť ucelený pohľad na problematiku supervízie organizácie a kreovanie modelu/modelov supervízie organizácie ako jednej z nepreskúmaných špecifických oblasti v systéme supervízie v sociálnej práci. Zároveň bolo zámerom projektu identifikovať možnosti a limity jej realizácie v organizáciách pôsobiacich v sociálnej sfére v podmienkach SR prostredníctvom kvalitatívneho výskumu realizovaného u supervízorov a supervízoriek realizujúcich pravidelnú supervíziu v týchto organizáciách. Na tvorbu teórie (Modely supervízie organizácie) bola použitá zakotvená teória ako induktívna vedecká metóda. Projekt priespieva k hlbšiemu vedeckému poznaniu predmetnej problematiky a boli kreované 4 modely supervízie organizácie: *(1) Supervízia organizácie orientovaná na zhodnotenie kvality služieb; (2) Supervízia organizácie ako sprevádzanie v procese zmeny; (3) Supervízia organizácie zameraná na identifikovaný problém v organizácii; (4) Supervízia organizácie ako pomáhajúca metóda v rozvoji organizácie.*

***2018 - 2021***

1. **VEGA 1/0692/18 *Závislosť od internetu u žiakov základných škôl v podmienkach SR a ČR.*** Pozícia: zástupca hlavnej riešiteľky *(Zodpovedná riešiteľka:**PhDr. Michaela Šavrnochová, PhD.)*

Hlavným zámerom projektu bola identifikácia závislosti od internetu u žiakov základných škôl (ZŠ) vo vybraných regiónoch SR s dôrazom na analýzu špecifík tohto javu v sociálne vylúčených lokalitách. Prioritou výskumu bolo identifikovať závislosť od internetu u starších žiakov ZŠ vo vybraných regiónoch SR prostredníctvom štandardizovaných nástrojov zameraných na diagnostikovanie závislosti od internetu. Ďalšou oblasťou zamerania projektu bola identifikácia špecifík závislosti od internetu u žiakov ZŠ nachádzajúcich sa v sociálne vylúčených lokalitách na Slovensku. Projekt po jeho realizácii prispel k hlbšiemu poznaniu predmetnej problematiky a súčasne je prínosom pre oblasť spoločensko-behaviorálnych vied.

Výstupy z projektu sú nielen publikačného charakteru, ale majú veľký význam aj v kontexte prevencie voči excesívnemu používaniu internetu deťmi a mládežou (nielen) zo sociálne vylúčeného prostredia. Výstupy sú obohatením adiktologickej teórie a teórie sociálnej prevencie a sociálnej práce na poli behaviorálnych závislostí. Celý projekt vychádzal z predošlej spolupráce (a stál aj na spolupráci počas realizácie projektu) s Klinikou adiktológie 1. LF UK v Prahe (Česká republika).

***2021 - 2023***

1. **Národný projekt *„Odborná prax pre študentov sociálnej práce a psychológie“ (NP OP)*** Pozícia: riešiteľ a člen pracovnej skupinyAVSP v spolupráci s MPSVaR a Ústredím práce, sociálnych vecí a rodiny.

***Zámer projektu:*** Cieľom NP OP bude okrem iného podporiť prepojenie vysokoškolského vzdelávania v študijnom odbore sociálna práca a psychológia s odbornou praxou tak, aby boli študenti po ukončení štúdia lepšie pripravení na trh práce a výkon povolania. Cieľ NP OP bude dosiahnutý v spolupráci s VŠ a univerzitami prostredníctvom vytvorenia a pilotného overenia praxových pracovísk zriadených: (a) vo vybraných zariadeniach sociálnych služieb; (b) vo vybraných pracoviskách úradov práce, sociálnych vecí a rodiny (odbor sociálnych vecí a rodiny vrátane referátov poradensko-psychologických služieb; odbor služieb zamestnanosti); (c) vo vybraných centrách pre deti a rodiny.

Vzhľadom na zameranie a stanovený cieľ projektu je predpoklad, že aktivity projektu a jeho výsledky a výstupy budú mať dopad v podobe aktívneho prepojenia študijného odboru sociálna práca a študijného odboru psychológia s praxou a trhom práce, celospoločenský dopad v podobe zjednotenia štandardov pre výkon odbornej praxe študentov sociálnej práce, preto je nevyhnutné a žiaduce, aby bol projekt realizovaný formou národného projektu a to prijímateľom, ktorý má okrem iného možnosť iniciatívnej tvorby návrhov systémových zmien.

***Očakávané výstupy (na ktorých participuje pracovná skupina AVSP):*** revízia Minimálnych štandardov odborných praxí v študijnom odbore sociálna práca; tvorba metodík k odbornej praxi študentov; pilotná prax študentov a študentiek sociálnej práce a zvyšovanie kvality odbornej praxe študentov a študentiek sociálnej práce vo všeobecnosti a tým aj VŠ prípravy sociálnych pracovníkov v súlade s akreditačnými kritériami a s presahom do novotvorených študijných programov (v študijnom odbore 33. Sociálna práca); zvyšovanie statusu profesie.

***2012-2013***

1. **APVV SK-CZ-0091-11 *Slovensko-česká medzivládna vedecko-technická spolupráca na roky 2012-2013 - Rozvoj spolupráce prostredníctvom prípravy výskumného projektu pre porovnanie sociálnych aspektov dlhodobej nezamestnanosti vo vybraných regiónoch ČR a SR.*** Pozícia: zodpovedný riešiteľ za SR; Zodpovedný riešiteľ za ČR: doc. PhDr. Pavel Kuchař, CSc.

**Cieľom projektu** bol rozvoj spolupráce prostredníctvom prípravy spoločného medzinárodného výskumného projektu v oblasti skúmania sociálnych aspektov dlhodobej nezamestnanosti vo vybraných regiónoch SR a ČR (Gemer a Ústecko).

**Zámer projektu:** (1) komplexné zmapovanie legislatívnych podmienok a inštitucionálne zabezpečenie služieb zamestnanosti v oboch krajinách. Porovnanie a zistenie rozdielov, resp. spoločných východísk utvárajúcich trh práce z hľadiska štátnej politiky zamestnanosti so zameraním na kľúčové subjekty trhu práce.

Analýza podmienok vplývajúcich na možnosti riešenia problematiky zamestnanosti; (2) zmapovanie a porovnanie možností a pôsobenia neziskových organizácií venujúcich sa sociálnej práci s ľuďmi bez práce; ďalej zmonitorovanie ich konkrétnych postupov a spôsobov pomoci, aktuálneho stavu pre následnú analýzu absentujúcich služieb, ako aj možností spolupráce pre zefektívnenie činnosti na základe potrieb cieľovej skupiny v  oblastiach zamerania projektu spolupráce: *(a) na úrovni vzdelávania; (b) na úrovni vedecko-výskumných aktivít.*

Vytvorené boli počas doby riešenia projektu: podrobné socio-ekonomické charakteristiky skúmaných regiónov (Gemer /SR/ a Louny, Most a Chomutov v Ústeckom kraji /ČR/); správy z miestnych šetrení zameraných na činnosť verejných organizácii a inštitúcií „operujúcich na poli“ predmetnej problematiky; databáza organizácií; komparácia legislatívy ČR a SR v oblasti politiky zamestnanosti a trhu práce; analýza a komparácia výučby zameranej na výučbu problematiky nezamestnanosti, trhu práce a sociálnej práce s nezamestnanými na riešiteľských pracoviskách - PdF UK v Bratislave a FSE UJEP v Ústí nad Labem; podané výskumné projekty v predmetnej oblasti (GAČR, APVV, VEGA); spoločná monografia v anglickom jazyku.

V Bratislave 24.9.2021

.....................................................

doc. PhDr. Ladislav Vaska, PhD.